دووغا حاضیرلاماق اوچون قاتیق و خاما اون ایله چالینیر، اوزرینه یومورتا و دویو علاوه  ائدیلیر. قاتیق چورومه‌سین دئیه، کوتله‌نی آراسی کسیلمه‌دن بیر قایدادا بولایا-بولایا قیزدیریرلار. قاینادیقدان سونرا اوزرینه نارین دوغرانمیش گؤیرتی و دوز تؤکوب حاضیر اولانا قدر بیشیریرلر. دووغا اتلی و اتسیز حاضیرلانیر. اتلی دووغا بیشیرمک اوچون آیری قازاندا اوّلجه‌دن ایسلادیلمیش نوخود قاینادیلیر، ات قییمه‌سیندن خیردا کوفته‌لر حاضیرلانیر و نوخودلا بیرلیکده حاضیر اولانا کیمی بیشیریلیر. سونرا بیشمیش نوخود و کوفته‌لر اساس دووغا ایله قاریشدیریلیر.